b'\n_START_ARTICLE_\nThoosa\n_START_PARAGRAPH_\nThoosa (m.kreik. \xce\x98\xce\xbf\xcf\x89\xcf\x83\xce\xb1, Tho\xc3\xb4sa, "nopea") oli kreikkalaisessa mytologiassa nymfi. H\xc3\xa4nen is\xc3\xa4kseen mainitaan Forkys, ja h\xc3\xa4n oli Poseidonin rakastettu. Maattuaan Poseidonin kanssa luolaholvissaan, h\xc3\xa4n synnytti t\xc3\xa4lle Polyfemoksen, ihmislihaa sy\xc3\xb6v\xc3\xa4n kykloopin, jonka Odysseus tapasi my\xc3\xb6hemmin harharetkill\xc3\xa4\xc3\xa4n._NEWLINE_Polyfemos oli sittemmin rakastunut nereidi Galateiaan, ja h\xc3\xa4n syytti \xc3\xa4iti\xc3\xa4\xc3\xa4n tulemisestaan torjutuksi, koska Thoosa ei ollut kertonut yht\xc3\xa4\xc3\xa4n hyv\xc3\xa4\xc3\xa4 sanaa poikansa puolesta Galateialle.'